 Saxarla markii ay soo gashay magaalada may garanayn meel ay tagto iyo cid ay ku hagaagto, waana markii u horeysay ee ay magaalo intan leeg soo gasho, iyadoo xili habeenimo ah suuqa badhtamaha Magaalada Muqdisho dhex socota oo kolba dhan u cararaysa madaama oo ayna garanayn meel ay u socoto iyo meel ay ku hagaagto toona, waxay kusoo baxaysaa saddex dhallinyaro ah oo iyada daahaan ka roon, waana carruur darbi jiif ah oo suuqa iska wareega, saddexdaa waxaa ku jirta gabadh, kadib way u yeedhayaan waxayna moodayaan mid yaroo imika suuqa lagu soo daayay, waxayna doonayaan inay tababar siiyaan ku saabsan nolosha darbi jiifka iyo sida ay u noolyihiin. 